b'\n_START_ARTICLE_\nZoran Predin\n_START_SECTION_\nDrugo javno delovanje\n_START_PARAGRAPH_\nAktiven je tudi na drugih podro\xc4\x8djih javnega \xc5\xbeivljenja. Konec 1990. let je javno podprl stranko Liberalno demokracijo Slovenije, pred dr\xc5\xbeavnozborskimi volitvami leta 2011 pa je bil v krogu javnih osebnosti, ki so izrekle podporo kandidaturi Zorana Jankovi\xc4\x87a. Leta 2000 je bil pobudnik, da z Lov\xc5\xa1inom in Kreslinom zavrnejo nastop na prireditevi ob dnevu dr\xc5\xbeavnosti v orginizaciji Dimitrija Kova\xc4\x8di\xc4\x8da, saj je po njegovem dogodek vseh slovencev postal dogodek podpornikov vlade Andreja Bajuka, s katero si politi\xc4\x8dno ni bil blizu._NEWLINE_Poleg tega je znan kot navdu\xc5\xa1enec nad \xc5\xa1portom, predvsem kot vnet ko\xc5\xa1arkarski navija\xc4\x8d. Ob uvrstitvi Slovenije na Evropsko prvenstvo v nogometu 2000 je z Vladom Kreslinom in s Perom Lov\xc5\xa1inom napisal navija\xc5\xa1ko himno \xc2\xbbSlovenija gre naprej\xc2\xab, kasneje pa je samostojno napisal tudi himno Evropskega prvenstva v ko\xc5\xa1arki 2013, ki je potekalo v Sloveniji. Februarja 2014 je povzro\xc4\x8dil \xc5\xa1kandal, ko se je na mednarodni tekmi KK Olimpija zaradi spornih sodni\xc5\xa1kih odlo\xc4\x8ditev tako razburil, da je pri\xc5\xa1el ob igri\xc5\xa1\xc4\x8de in udaril enega od sodnikov. Za dejanje se je kmalu po dogodku opravi\xc4\x8dil. Leta 2018 je prejel Je\xc5\xbekovo nagrado.'